ხიდი მდინარე კვაიზე (ფილმი)

ხიდი მდინარე კვაიზე — რეჟისორ დევიდ ლინის 1957 წელს გადაღებული ეპიკური საომარი ფილმი, რომელიც დაფუძნებულია პიერ ბულის მიერ 1952 წელს გამოქვეყნებულ იმავე სახელწოდების რომანზე. ფილმში მოქმედება 1942-1943 წლებში ბირმის რკინიგზის მშენებლობისას ვითარდება. მონაწილეობენ: ალეკ გინესი, უილიამ ჰოლდენი, ჯეკ ჰოკინსი და სესუ ჰაიაკავა. 

ფილმის თავდაპირველი სცენარი კარლ ფორმანს ეკუთვნოდა, რომელიც შემდეგში მაიკლ უილსონმა შეცვალა. ორივე სცენარისტს საიდუმლოდ მუშაობა უწევდათ, რადგანაც ჰოლივუდის შავ სიაში იყვნენ და მუშაობის გასაგრძელებლად გაერთიანებულ სამეფოში გაქცევა მოუხდათ. პიერ ბულმა, რომელიც ინგლისურად ვერ საუბრობდა, ოსკარი საუკეთესო ადაპტირებული სცენარისთვის მიიღო. ფორმანმა და უილსონმა ოსკარი გარდაცვალების შემდეგ მიიღეს.

ხიდი მდინარე კვაიზე 1945 წლის ყველაზე მაღალშემოსავლიანი ფილმი იყო და კრიტიკოსთაგან დადებითი შეფასებები დაიმსახურა. ფილმმა ოსკარის 30-ე დაჯილდოებაზე 7 ჯილდო (მათ შორის ოსკარი საუკეთესო სურათისთვის) დაიმსახურა. 1997 წელს ხიდი მდინარე კვაიზე „კულტურული, ისტორიული და ესთეტიკური მნიშვნელობის“ მქონე ფილმად დაასახელეს და აშშ-ის კონგრესის ბიბლიოთეკამ ფილმების ეროვნულ რეესტრში შეიტანა. ამერიკის კინოინსტიტუტმა ფილმი ყველა დროის საუკეთესო ამერიკულ ფილმებს შორის დაასახელა.On the AFI's 100 Years...100 Movies lists, in 1998 (#13) and 2007 (#36) 1999 წელს ბრიტანეთის კინოინსტიტუტმა ხიდი მდინარე კვაიზე XX საუკუნის 100 საუკეთესო ბრიტანულ ფილმს შორის მე-11 ადგილას დაასახელა.

როლებში
 უილიამ ჰოლდენი — მაიორი შირსი
 ალეკ გინესი — პოლკოვნიკ-ლეიტენანტი ნიკოლსონი
 ჯეკ ჰოკინსი — მაიორი უორდენი
 სესუ ჰაიაკავა — პოლკოვნიკი საიტო
 ჯეიმზ დონალდი — მაიორი კლიპტონი
 ჯოფრი ჰორნი — ლეიტენანტი ჯოისი
 ანდრე მორელი — პოლკოვნიკი გრინი
 პიტერ უილიამსი — კაპიტანი რივზი
 ჯონ ბოქსერი — მაიორი ჰიუ
 პერსი ჰერბერტი — რიგითი გროგანი
 ჰაროლდ გუდვინი — რიგითი ბეიკერი
 ენ სირსი — მედდა
 ჰენრი ოკავა — კაპიტანი კინემაცუ
 კეიიჩირო კაცუმოტო — ლეიტენანტი მიურა
 პოლ ლამბერტი — ბრიტანელი ოფიცერი

წარმოება
სცენარი
სცენარისტები: კარლ ფორმანი და მაიკლ უილსონი ჰოლივუდის შავ სიაში იყვნენ, რის გამოც ინგლისში ცხოვრობდნენ და ფილმზე მხოლოდ საიდუმლოდ მუშაობა შეეძლოთ. სცენარისტებს ერთად არ უმუშვიათ. ფორმანის ნამუშევრით ლინი კმაყოფილი არ იყო, რის შემდეგაც მასზე მუშაობა უილსონმა გააგრძელა. ოფიციალურად სცენარი პიერ ბულს მიეკუთვნა (რომელიც ინგლისურად ვერ საუბრობდა), რომელსაც შედეგად ოსკარი საუკეთესო ადაპტირებული სცენარისთვის გადაეცა. 1984 წელს კინემატოგრაფიული ხელოვნებისა და მეცნიერების აკადემიამ სიტუაცია გამოასწორა და ფორმანსა და უილსონს ოსკარი გარდაცვალების შემდეგ მიენიჭათ.The Guardian, 17 April 1991

რესურსები ინტერნეტში






 The Bridge on the River Kwai essay by Daniel Eagan in America's Film Legacy: The Authoritative Guide to the Landmark Movies in the National Film Registry, A&C Black, 2010 , pages 537-538 

სქოლიო

კატეგორია:1957 წლის ფილმები
კატეგორია:ინგლისურენოვანი ფილმები
კატეგორია:ბრიტანული ფილმები
კატეგორია:ამერიკული ფილმები
კატეგორია:ამერიკული ეპიკური ფილმები
კატეგორია:დევიდ ლინის ფილმები
კატეგორია:Columbia Pictures-ის ფილმები
კატეგორია:ფილმები მეორე მსოფლიო ომის შესახებ